CELEX: 62009TN0389
Language: mt
Date: 2009-06-22 00:00:00
Title: Kawża T-389/09: Rikors ippreżentat fit- 22 ta’ Ġunju 2009 — Labate vs Il-Kummissjoni

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/30
            
         Rikors ippreżentat fit-22 ta’ Ġunju 2009 — Labate vs Il-Kummissjoni
   (Kawża T-389/09)
   2009/C 312/51
   Lingwa tal-kawża: L-Ingliż
   
      Partijiet
   
   
      Rikorrenti: Kay Labate (Tarquinia, l-Italja) (rappreżentant: I. Forrester, QC)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tikkonstata li l-Kummissjoni naqset milli tieħu azzjoni skont it-tifsira tal-Artikolu 232 KE;
            
         
               —
            
            
               tordna lill-Kummissjoni tieħu l-miżuri neċessarji sabiex tikkonforma mal-ordni tal-Qorti tal-Prim’Istanza;
            
         
               —
            
            
               tagħti lil dan ir-rikors il-priorità xierqa, sabiex tevita li żżid mal-proċess talba separata għal proċedura mħaffa u sabiex tagħti sentenza fi żmien sitt ġimgħat;
            
         
               —
            
            
               tordna kwalunkwe rimedju ieħor li jkun xieraq;
            
         
               —
            
            
               tikkundanna lill-Kummissjoni għall-ispejjeż ta’ dan ir-rikors.
            
         
      Motivi u argumenti prinċipali
   
   Fl-20 ta’ Frar 2009, ir-rikorrenti għamlet talba formali skont l-Artikolu 232 sabiex il-Kummissjoni tieħu deċiżjoni li tirrikonoxxi n-natura ta’ marda minn fuq il-post tax-xogħol tal-kanċer fil-pulmun tar-raġel mejjet tagħha fis-sens tal-Artikolu 73 tar- Regolamenti tal-Persunal u r-Regoli Komuni dwar l-assigurazzjoni tal-uffiċjali tal-Komunità Ewropea kontra r-riskju ta’ inċident u ta’ mard minn fuq il-post tax-xogħol.
   Fin-nuqqas ta’ kwalunkwe deċiżjoni bħal din jew ta’ xi adozzjoni ta’ pożizzjoni fil-terminu meħtieġ, ir-rikorrenti titlob li l-Qorti tal-Prim’Istanza tikkonstata li l-Kummissjoni, billi naqset milli tieħu azzjoni fi żmien raġonevoli dwar it-talba għar-rikonoxximent tal-marda tar-raġel tagħha bħala marda minn fuq il-post tax-xogħol, naqset milli twettaq l-obbligi tagħha taħt l-Artikolu 90 tar-Regolamenti tal-Persunal u l-Artikolu 23 tar-Regoli Komuni dwar l-assigurazzjoni tal-uffiċjali tal-Komunità Ewropea kontra r-riskju ta’ inċidenti u ta’ mard minn fuq il-post tax-xogħol, u għalhekk hija responsabbli talli ma ħaditx azzjoni skont l-Artikolu 232 KE.